SUPER ดีดบวก 2% ลุ้นผลงานปีนี้โตแรง รับแผน COD รฟฟ. 550 เมกฯไตรมาส 4
SUPER ดีดบวก 2% ลุ้นผลงานปีนี้โตแรง รับแผน COD รฟฟ. 550MW ไตรมาส 4
SUPER ดีดบวก 2% ลุ้นผลงานปีนี้โตแรง รับแผน COD รฟฟ. 550MW ไตรมาส 4
2 ธ.ค. 2563

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 10.33 น. อยู่ที่ระดับ 0.93 บาท ปรับตัวขึ้น 0.02 บาท หรือ 2.20% ด้วยมูลค่าการซื้อขาย 93.73 ล้านบาท
โดยราคาหุ้น SUPER ปรับตัวขึ้นในวันนี้หลังจากราคาหุ้นปรับตัวลดลงมา 2 วันติดต่อกัน ซึ่งก่อนหน้านี้บริษัทฯ ระบุว่า ผลการดำเนินงานจะเติบโตได้อย่างต่อเนื่อง และมีโอกาสทำสถิติสูงสุดใหม่ต่อเนื่องในปีนี้ และปีหน้า เนื่องจากจากการรับรู้รายได้จากการขายไฟเข้าระบบเชิงพาณิชย์ทั้งจากโรงไฟฟ้าเดิม และโรงไฟฟ้าใหม่ รวมถึงโรงไฟฟ้าพลังงานแสงอาทิตย์ในประเทศเวียดนามอีก 3โครงการ มีขนาดกำลังการผลิตรวม 550 เมกะวัตต์ โดยจะทยอย COD ภายในเดือน ธ.ค.63
ทั้งนี้ นายจอมทรัพย์ โลจายะ ประธานคณะกรรมการ บมจ.ซุปเปอร์ เอนเนอร์ยี คอร์เปอเรชั่น (SUPER) เปิดเผยว่า บริษัทฯคาดว่าจะเติบโตได้อย่างต่อเนื่อง โดยผลการดำเนินงานมีโอกาสทำสถิติสูงสุดใหม่ต่อเนื่องในปีนี้ และปีหน้า เนื่องจากจากการรับรู้รายได้จากการขายไฟเข้าระบบเชิงพาณิชย์ทั้งจากโรงไฟฟ้าเดิม และโรงไฟฟ้าใหม่ รวมถึงโรงไฟฟ้าพลังงานแสงอาทิตย์ในประเทศเวียดนามอีก 3โครงการ มีขนาดกำลังการผลิตรวม 550 เมกะวัตต์ โดยจะทยอย COD ภายในเดือน ธ.ค.63 ตามแผนที่วางไว้
นอกจากนี้ยังมีการทยอยรับรู้จากโครงการโรงไฟฟ้าพลังงานความร้อนจากขยะเพิ่มเติม ขณะที่โครงการโรงไฟฟ้าพลังงานลม (วินด์ฟาร์ม) ขนาดกำลังการผลิตติดตั้ง 171 เมกะวัตต์ และ 250 เมกะวัตต์ อยู่ระหว่างการเร่งก่อสร้างคาดว่าจะทยอย COD ได้ภายในปี2564  รวมทั้งการควบคุมประสิทธิการบริหารต้นทุนให้ดีขึ้น
“แม้สถานการณ์ภาพรวมเศรษฐกิจจะชะลอตัว แต่เรายังเชื่อว่าทิศทางไตรมาส 4/63 นี้ น่าจะเติบโตได้อย่างโดดเด่น และดีต่อเนื่องในปีหน้าเนื่องจากจะมีการทยอย COD โครงการโรงไฟฟ้าพลังงานแสงอาทิตย์ในประเทศเวียดนามอีก 3 โครงการ มีขนาดกำลังการผลิตรวม 550 เมกะวัตต์ เข้ามาช่วงปลายปี รวมทั้งรับรู้โครงการ Sinenergy Ninh Thuan ในเวียดนาม ขนาดกำลังผลิต 50 เมกะวัตต์เพิ่มที่ได้มีการโอนหุ้นเสร็จสิ้น และรายได้จากโครงการโรงไฟฟ้าพลังงานความร้อนจากขยะสนับสนุนเพิ่ม”นายจอมทรัพย์ กล่าว
ขณะที่คาดว่ารายได้ปีนี้จะเติบโตประมาณ 15-20% เนื่องจากมีกำลังการผลิตกระแสไฟฟ้าเพิ่มถึง 1,200-1,300 เมกะวัตต์ ขณะที่มีแผนจะเข้าลงทุนในต่างประเทศเพิ่มเติมอีก 2-3 โครงการ
 
 
 